|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO**  |
|  |
| 2021 m. gegužės d. Nr. |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 6 straipsnio 28, 30 punktais, 16 straipsnio 4 dalimi, Lietuvos Respublikos geriamojo vandens tiekimo ir nuotekų tvarkymo įstatymu, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, Nuotekų valymo įrenginių taikymo reglamentu, patvirtintu Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl nuotekų valymo įrenginių taikymo reglamento patvirtinimo“, Ukmergės rajono savivaldybės taryba n u s p r e n d ž i a:

Patvirtinti individualių nuotekų valymo įrenginių įrengimo išlaidų dalinio kompensavimo tvarkos aprašą (pridedama).

Savivaldybės meras

Projektą parengė:

Urbanistikos ir infrastruktūros skyriaus

vyr. specialistė Irma Paškevičienė

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PATVIRTINTA

Ukmergės rajono savivaldybės tarybos

2021 m. gegužės d. sprendimu Nr.

**individualiŲ nuotekų valymo įrenginiŲ Įrengimo IŠLAIDŲ DALINIO KOMPENSAVIMO TVARKOS aprašAS**

**I SKYRIUS**

**BENDROSIOS NUOSTATOS**

1. Buitinių nuotekų valymo įrenginių (toliau – Įrenginiai) įrengimo išlaidų dalinio kompensavimo tvarkos aprašas(toliau – Aprašas) reglamentuoja gyventojų paraiškų teikimo, vertinimo, lėšų skyrimo tvarką Ukmergės rajono savivaldybėje.

2. Įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“ bei Nuotekų valymo įrenginių taikymo reglamento, patvirtinto Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl nuotekų valymo įrenginių taikymo reglamento patvirtinimo“ (toliau – Reglamentas) reikalavimus.

3. Įrenginių įrengimo išlaidos iš dalies kompensuojamos Ukmergės rajono savivaldybės biudžeto lėšomis.

4. Šis Aprašas taikomas tik buityje susidarančių nuotekų valymo įrenginiams įrengti.

**II SKYRIUS**

**REIKALAVIMAI PAREIŠKĖJAMS**

5. Paraiškas įrengtų Įrenginių išlaidų daliniam kompensavimui gauti gali teikti Ukmergės rajono savivaldybės individualių ir daugiabučių namų gyventojai (toliau – Pareiškėjai), savo gyvenamąją vietą deklaravę Ukmergės rajono savivaldybėje.

6. Tinkamomis kompensuoti išlaidos galės būti pripažintos tų Pareiškėjų, kurie:

6.1. neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 2 metus;

6.2. įsirengė Įrenginius po 2021 m. sausio 1 dienos.

**III SKYRIUS**

**PARAIŠKŲ TEIKIMAS, VERTINIMAS, LĖŠŲ SKYRIMO TVARKA**

7. Ukmergės rajono savivaldybės administracija (toliau – Administracija) interneto svetainėje (http://www.ukmerge.lt) kasmet, ne vėliau kaip iki balandžio 1 dienos, (2021 m. ne vėliau kaip iki birželio 15 d.) paskelbia kvietimą teikti paraiškas Įrenginių įrengimo išlaidų daliniam kompensavimui gauti (paraiškos forma - Aprašo priedas). Kvietimas papildomai gali būti skelbiamas rajono laikraščiuose, seniūnijose.

8. Paraiškas pareiškėjai gali teikti iki einamųjų metų lapkričio 1 dienos Administracijai tiesiogiai arba paštu.

9. Su paraiška pateikiami dokumentai:

9.1. Nekilnojamojo turto registro centrinio duomenų banko išrašo (ne senesnio kaip vieno mėnesio) apie nuosavybės teise įregistruotą pastatą ir žemės sklypą, kuriame įrengti Įrenginiai;

9.2. Įrenginių statybą leidžiančio dokumento, kopija;

9.3. Jei žemės sklypas priklauso ne vienam savininkui, kito (-ų) savininko (-ų) rašytinis sutikimas (-ai), kad neprieštarauja Įrenginių įrengimui;

9.4. Nacionalinės žemės tarnybos prie Žemės ūkio ministerijos teritorinio padalinio rašytinis sutikimas dėl numatytų darbų atlikimo (taikoma valstybinėje žemėje);

9.5. Pareiškėjų gyvenamosios vietos deklaracija;

9.6. Įrenginių pirkimo ir įrengimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, atliktų darbų aktas;

9.7. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

9.8. Įrenginio tiekėjo (gamintojo) ar statybos darbus atlikusio rangovo pasirašytas sumontuotų NVĮ paleidimo – derinimo darbų akto kopija;

9.9. UAB „Ukmergės vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 2 metus) arba UAB „Ukmergės vandenys“ išduotų prisijungimo sąlygų projektavimui kopija;

9.10. Sutarties su nuotekų valymo įrenginio (NVĮ) gamintoju ar kitu asmeniu dėl nuotekų valymo įrenginio eksploatacijos arba įrenginio savininko įsipareigojimas užtikrinti NVĮ eksploatavimą pagal gamintojo pateiktą instrukciją ir valytų nuotekų laboratorinę kontrolę.

9.11. Išlaidų dalinio kompensavimo prioritetus, nurodytus šio Aprašo 12 punkte, įrodantys dokumentai.

10. Pareiškėjas atsako už pateiktų duomenų ir dokumentų teisingumą.

11**.** Pasibaigus paraiškų priėmimo terminui, savivaldybės administracijoje gautas ir užregistruotas Paraiškas su pateiktais dokumentais nagrinėja ir vertina Ukmergės rajono savivaldybės administracijos direktoriaus įsakymu sudaryta komisija (toliau – Komisija).

12. Vertinant paraiškas, prioritetas skiriamas šioms asmenų grupėms:

12.1. daugiavaikėms šeimos;

12.2. socialinę paramą gaunantiems asmenims;

12.3. jei būste gyvena neįgalus asmuo;

12.4. įrašyti į rezervinį sąrašą kompensacijai gauti.

13. Paraiškos nevertinamos:

13.1. Pareiškėjų, kurie turi arba turėjo technines galimybes prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 2 metus);

13.2. Pareiškėjų, kurių registruota gyvenamoji vieta nėra Ukmergės rajono savivaldybės teritorijoje.

14. Jeigu pagal šio Aprašo 12 punkte nurodytus prioritetus atrinktų visų Pareiškėjų bendra prašoma kompensuoti suma viršija skirtą finansavimą, eiliškumas nustatomas pagal paraiškos registravimo datą Administracijos dokumentų valdymo sistemoje. Tinkamos kompensacijai gauti paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į sekančius metus.

15. Komisija įvertinusi paraiškas ir sudariusi eilę, atlieka patikrą Įrenginių įrengimo vietoje. Įrenginiai turi būti pradėti eksploatuoti.

16. Atsižvelgiant į Komisijos pateiktą paraiškų eilę, kompensacijos skiriamos Ukmergės rajono savivaldybės administracijos direktoriaus įsakymu.

17. Apie sprendimą dėl kompensavimo skyrimo, Pareiškėjai informuojami per 10 darbo dienų nuo administracijos direktoriaus įsakymo įsigaliojimo.

18. Skiriamas dalinis kompensavimas Pareiškėjams, įsirengusiems buitinių nuotekų valymo įrenginius:

18.1. individualių namų savininkams - 500 Eur.

18.2. dvibučių ir daugiabučių namų butų savininkams – 500 Eur vienam butui.

19. Lėšos pervedamos Pareiškėjams į Paraiškoje nurodytą banko sąskaitą.

**IV SKYRIUS**

**BAIGIAMOSIOS NUOSTATOS**

20. Kilę ginčai sprendžiami Lietuvos Respublikos teisės aktų nustatyta tvarka.

21. Aprašas gali būti keičiamas Savivaldybės tarybos sprendimu

\_\_\_\_\_\_\_\_\_\_\_\_\_\_\_\_\_\_\_\_\_\_\_

Individualių nuotekų valymo įrenginių įrengimo išlaidų dalinio kompensavimo tvarkos aprašo

priedas

**(Paraiškos forma)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pareiškėjo vardas, pavardė, telefono Nr., el. p. adresas)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(pareiškėjo adresas)

Ukmergės rajono savivaldybės administracijai

**PARAIŠKA**

**DĖL individualių nuotekų valymo įrenginiŲ ĮrengIMO IŠLAIDŲ DALINIO KOMPENSAVIMO**

20\_\_\_\_\_ m. \_\_\_\_\_\_\_\_\_\_\_\_\_\_ d.

(Ukmergė)

Vadovaujantis individualių buitinių nuotekų valymo įrenginių įrengimo išlaidų dalinio kompensavimo tvarkos aprašu, patvirtintu Ukmergės rajono savivaldybės tarybos 2021 m. gegužės .... d. sprendimu Nr........ ,

Prašau (-ome) skirti kompensaciją, nes 20\_\_\_\_ metais adresu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ esu įsirengęs buitinius nuotekų valymo įrenginius.

 Prašoma kompensavimo suma \_\_\_\_\_\_\_\_\_\_ Eur.

Informuoju (-jame), kad (pažymėti pasirinktą variantą X):

□ esame daugiavaikė šeima;

□ esu socialinę paramą gaunantis asmuo;

□ būste gyvena neįgalus asmuo;

□ \_\_\_\_\_\_\_\_\_\_\_\_\_\_\_\_\_\_\_\_\_\_\_.

Vartotojų skaičius (deklaruoti gyventojai)\_\_\_vnt.

Prašau skirtą kompensaciją \_\_\_\_\_\_\_\_ Eur, pervesti į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (banko pavadinimas)

sąskaitą Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRIDEDAMA:

□ Nekilnojamojo turto registro centrinio duomenų banko išrašo apie nuosavybės teise įregistruotą pastatą ir žemės sklypą, kopija,

□ Žemės sklypo savininko sutikimas (taikoma, jei yra ne vienas žemės sklypo savininkas);

□ Nacionalinės žemės tarnybos prie Žemės ūkio ministerijos rašytinis sutikimas dėl numatytų darbų atlikimo (taikoma valstybinėje žemėje);

□ Gyvenamosios vietos deklaracija;

□ Įrenginių statybą leidžiančio dokumento kopija;

□ Įrenginių pirkimo ir įrengimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, atliktų darbų aktas);

□ Buitinių nuotekų valymo įrenginių eksploatacinių savybių deklaracija (Įrenginio sertifikatas).

□ Įrenginių paleidimo – derinimo darbų akto kopija;

□ UAB „Ukmergės vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 2 metus) arba UAB „Ukmergės vandenys“ išduotų prisijungimo sąlygų projektavimui kopija;

□ Sutarties su nuotekų valymo įrenginio (NVĮ) gamintoju ar kitu asmeniu dėl nuotekų valymo įrenginio eksploatacijos arba įrenginio savininko įsipareigojimas užtikrinti NVĮ eksploatavimą pagal gamintojo pateiktą instrukciją ir valytų nuotekų laboratorinę kontrolę.

□ Kiti dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasirašydamas (-i) patvirtinu (-ame), kad:

* pateikti duomenys yra teisingi;
* sutinku (-ame), kad mano/mūsų duomenys, būtini kompensavimui gauti, būtų įstatymų nustatyta tvarka tikrinami valstybės informacinėse sistemose ir registruose;
* esu (-ame) tinkamai informuotas (-i), kad pateikti asmens duomenys bus tvarkomi duomenų valdytojo - Ukmergės rajono savivaldybės administracijos (juridinio asmens kodas 188752174, adresas: Kęstučio a. 3 LT-20114, Ukmergė, tel. (8 340) 60302, el. p. savivaldybe@ukmerge.lt). Duomenų tvarkymo tikslas - suteikti dalinę kompensaciją. Tvarkymo pagrindas – Jūsų sutikimas ir duomenų valdytojui taikomos teisinės prievolės vykdymas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka (*arba nurodyti konkretų terminą, pvz., 1 metus po kompensacijos suteikimo)* ir gali būti teikiami tretiesiems asmenims, jeigu tai yra būtina Jūsų prašymui išnagrinėti ir asmenims, kurie turi teisę šiuos duomenis gauti teisės aktų nustatyta tvarka (*jeigu niekam neteiksit, tai išbraukit šią nuostatą)*.
* Esu (-ame) informuoti apie teisę bet kada atšaukti sutikimą tvarkyti duomenis, tačiau sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.
* esu (-ame) tinkamai informuotas (-i) apie teisę susipažinti su savo asmens duomenimis, juos ištaisyti, apriboti jų tvarkymą, taip pat nesutikti su duomenų tvarkymu, pasikonsultuoti su Ukmergės rajono savivaldybės administracijos Duomenų apsaugos pareigūnu el. p. kristina.karpoviene@ukmerge.lt. Daugiau informacijos apie asmens duomenų tvarkymą rasite [www.ukmerge.lt](http://www.ukmerge.lt).
* Esu (-ame) informuoti apie teisę pateikti skundą Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt), jeigu savivaldybės administracija mano asmens duomenis tvarko neteisėtai arba neįgyvendina mano teisių.

Pareiškėjas (-ai) \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO**

**AIŠKINAMASIS RAŠTAS**

2021 m. gegužės 7 d.

Ukmergė

1. **Sprendimo projekto rengimo pagrindas:**

 Lietuvos Respublikos vietos savivaldos įstatymas;

 Lietuvos Respublikos geriamojo vandens tiekimo ir nuotekų tvarkymo įstatymas;

 Nuotekų tvarkymo reglamentas, patvirtintas Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“.

Nuotekų valymo įrenginių taikymo reglamentas, patvirtintas Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl nuotekų valymo įrenginių taikymo reglamento patvirtinimo“.

 **2. Sprendimo projekto tikslas ir esmė:** Sprendimo tikslas – apsaugoti aplinką nuo išleidžiamų buitinių nuotekų žalingo poveikio ir pasiekti, kad išleidžiamos nuotekos būtų išvalytos pagal nustatytus reikalavimus.

Priimtas sprendimas paskatins rajono gyventojus gyvenančius urbanizuotose ir urbanizuojamose teritorijose, vidutinio ir mažo užstatymo intensyvumo gyvenamosiose zonose, sodininkų bendrijų zonose, kuriose gyvena mažiau nei 2000 gyventojų ir  neturinčius galimybės prisijungti prie centralizuotų buitinių nuotekų surinkimo tinklų, įsirengti individualius nuotekų valymo įrenginius.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

 **4. Sprendimui įgyvendinti reikalingos lėšos ir galimi finansavimo šaltiniai:** - Ukmergės rajono savivaldybės biudžeto lėšos.

 **5. Priėmus sprendimą laukiami rezultatai, galimos pasekmės**

Teigiamos pasekmės: Galimybė pasinaudoti kompensacija paskatins rajono gyventojus mažinti aplinkos taršą ir buitines nuotekas tvarkyti pagal nustatytus reikalavimus.

Neigiamų pasekmių nenumatoma.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -** .

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -** .

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** - .

 **9. Sekretoriatas priimtą sprendimą pateikia\*:** Urbanistikos ir infrastruktūros skyriui, seniūnijoms.

 **10. Aiškinamojo rašto priedai:**.

Urbanistikos ir infrastruktūros skyriaus

vyr. specialistė Irma Paškevičienė